**Note informative cu privire la punctele de pe ordinea de zi a Adunării Generale Ordinare a Acționarilor programate pentru 23 iunie 2021 („AGOA”) ora 11:00**

1. **Situațiile financiare individuale aferente anului financiar 2020**

A se vedea situațiile financiare individuale ale Norofert SA („Societatea”), raportul anual al Consiliului de Administrație, precum și raportul de audit pe pagina dedicată investitorilor: <https://norofert.ro/investitori/adunari-generale-ale-actionarilor/>.

1. **Repartizarea profitului anului 2020**

În cursul exercițiului financiar încheiat la data de 31 decembrie 2020, Societatea a înregistrat un profit net contabil în valoare de 7.191.975,96 lei.

Propunerea de repartizare a profitului este următoarea:

Destinatia profitului [RON]

Profit net de repartizat: **5.049.715 RON**

* Rezerva Legală **302.461 RON**
* Capitalizare și utilizare pentru acordarea de acțiuni către acționari, printr-o operațiune de majorare de capital social **3.429.576 RON**
* Alte rezerve 0
* Profit nerepartizat **1.317.678 RON**

1. **Descărcarea de gestiune a membrilor Consiliului de Administrație pentru activitatea aferentă anului financiar 2020**

Descărcarea de gestiune este propusă în conformitate cu prevederile Legii nr. 31/1990 privind societățile și a actului constitutiv al Societății, în considerarea raportului anual al Consiliului de Administrație cu privire la activitatea din cursul anului 2020 și a situațiilor financiare, care sunt disponibile pe pagina dedicată investitorilor: <https://norofert.ro/investitori/adunari-generale-ale-actionarilor/>

1. **Bugetul de venituri și cheltuieli pentru 2021**

Propunerea bugetului de venituri și cheltuieli al Societății pentru anul 2021 este disponibilă pe pagina dedicată investitorilor: <https://norofert.ro/investitori/adunari-generale-ale-actionarilor/>

1. **Numirea unui nou Consiliu de Administrație pentru un mandat de 4 ani**

Având în vedere expirarea mandatului de doi ani și a provizoratului al Consiliului de Administrație la 29.06.2021, este necesar numirea a trei noi directori și membri ai Consiliului de Administrație, conform legii și actul constitutiv al Companiei. În conformitate cu prevederile art. 13.6 din Actul Constitutiv al Companiei, durata maximă a mandatului este de 4 (patru) ani. CV-urile candidaților propuși sunt disponibile pe pagina dedicată investitorilor: <https://norofert.ro/investitori/adunari-generale-ale-actionarilor/>.

Acționarii pot face propuneri de candidați la funcția de administrator independent conform regulilor prevăzute în convocator. Termenul până la care se pot face propuneri, conform art. 187 alin. (8) din Regulamentul ASF nr. 5/2018, este stabilit pentru data de 18.06.2021.

1. **Politica de remunerare**

Conform cerințelor legale, potrivit art. 92^1 din Legea nr. 24/2017, Norofert SA a publicat o politică de remunerare care este pusă la dispoziția acționarilor fiind disponibilă pe pagina dedicată investitorilor: <https://norofert.ro/investitori/adunari-generale-ale-actionarilor/>.

1. **Semnarea contractelor de mandat**

Pentru a evita conflictele de interese, președintele Consiliului de Administrație va semna acordul de mandat cu doi membri ai consiliului, în timp ce unul din doi, va semna acordul de mandat cu președintele consiliului.

1. **Data de înregistrare și ex-date**

Data de înregistrare și ex-date sunt propuse în conformitate cu prevederile Legii nr. 24/2017 privind emitenții de valorifinanciare și operațiuni de piață și a Regulamentului Autorității de Supraveghere Financiară nr. 5/2018 privind emitenții de valori financiare și operațiuni de piață.

1. **Împuternicirea Președintelui Consiliului de Administrație al Societății pentru a îndeplini oricare formalități în legătură cu AGOA**

Se propune împuternicirea Președintelui Consiliului de Administrație pentru e efectua oricare și toate formalitățile necesare în vederea implementării și înregistrării hotărârilor AGOA, inclusiv formalitățile la Registrul Comerțului.